Paul Teesalu

pisi|Teesalu (2010)

Paul Teesalu (sündinud 24. veebruaril 1975 Haapsalus) on Eesti diplomaat, 2020–2024 suursaadik  Itaalias, San Marinos, Maltas ja Malta ordu juures. 

Lõpetas 1997. aastal Tartu Ülikooli ja Kõrgema Usuteadusliku Seminari usuteaduse erialal. 1998. aastal lõpetas Eesti Diplomaatide Kooli. Hiljem on end täiendanud Saksamaa Liitvabariigi Diplomaatide Koolis. 

Alates 1998. aastast töötab Teesalu Eesti välisministeeriumis. Aastatel 1998–2001 töötas ta välisministeeriumi poliitikaosakonnas, 2001–2004 Eesti alalises esinduses OSCE juures Viinis ja 2004–2007 Eesti alalises esinduses NATO juures Brüsselis. 

Aastatel 2007–2009 oli ta välisministeeriumi rahvusvaheliste organisatsioonide büroo direktor ning 2009–2010 välisministeeriumi julgeolekupoliitika büroo direktor. Eesti suursaadik Aafrika Liidu juures andis üle volikirja. Välisministeerium, 23. aprill 2013. 

2010–2014 oli Teesalu Eesti suursaadik Egiptuses, 2011–2014 ka Araabia Liiga juures ning aastatel 2013–2015 Eesti esimene suursaadik Aafrika Liidu juures.  

Aastal 2014 määrati Teesalu suursaadikuks, alaliseks esindajaks ÜRO ja teiste rahvusvaheliste organisatsioonide juurde Genfis.  

Aastatel 2014–2017 oli ta välisministeeriumi poliitikaosakonna peadirektor, 2018–2020 välisministeeriumi poliitikaküsimuste asekantsler ning Eesti suursaadik Püha Tooli juures, resideerimisega Tallinnas. 

2004–2017 Eesti Välispoliitika Instituudi nõukogu liige. 

Alates 2020. aasta sügisest kuni 2024. aasta sügiseni oli Paul Teesalu Eesti suursaadik Roomas . 

Eesti suursaadik Keemiarelvade Keelustamise Organisatsiooni (OPCW) juures Paul Teesalu andis 27. septembril 2024 Haagis organisatsiooni peadirektorile Fernando Ariasele üle oma volikirja.

Tunnustus
2021 Valgetähe IV klassi teenetemärk
2021 Välisministeeriumi teeneterist 

 Viited 

Välislingid
Mis saab Egiptusest, intervjuu Erki Tammele, teek.ee

Kategooria:Eesti suursaadikud
Kategooria:Tartu Ülikooli usuteaduskonna vilistlased
Kategooria:Valgetähe IV klassi teenetemärgi kavalerid
Kategooria:Sündinud 1975